Культурна-адукацыйны праект “Купальская ноч у Купалавым доме” праводзіцца напярэдадні Дня нараджэння паэта ў купальскую ноч. Але паколькі музей знаходзіцца ў цэнтры горада, наша свята мае ўрбаністычную скіраванасць. Адкрываецца мерапрыемства звычайна ў парку купальскімі песнямі з элементамі традыцыйнага купальскага абраду ў выкананні вядомых калектываў. Працягваецца святкаванне музычна-паэтычнай праграмай, падчас якой гучаць аўтарскія песні, песні на словы Янкі Купалы і іншых беларускіх паэтаў у выкананні маладых музыкаў.